Triangulo

Un triangulo es un polygono de tres lateres e tres angulos.

Un triangulo in le qual le tres angulos son equal (e ergo le longitudes del tres lateres alsi son equal) es un triangulo equilatere (o equilateral), un triangulo in le qual duo angulos (e lateres) son equal e le tertie es differente es un triangulo isoscele, e un triangulo de tres angulos (e lateres) differente es un triangulo scalen. Un triangulo que contine un angulo recte (i.e. de 90°, o π/2 radianos) es un triangulo recte.

In geometria plan le summa del angulos de un triangulo semper es 180° (π radianos). In un superfacie con curvatura positive (como lo del exterior o interior de un sphera, o alcun altere superfacie concave o convexe) le summa del angulos semper es plus que 180°. In un superfacie con curvatura negative (como un sella) le summa semper es minus que 180°.
Galeria

 Vide etiam 
Appendice:Galeria de imagines de figuras geometric

Categoria:Formas geometric